Hronologija srpsko-hrvatskih odnosa (2001–2010)
<s>Hronologija srpsko-hrvatskih odnosa u periodu 2001-2010.</s><s>Od interesa su događaji iz sfere politike, pravosuđa, privrede, sporta, estrade i dr., u vezi odnosa Srba i Hrvata, odn.</s><s>Hrvatske i Srbije, tj. SRJ i SCG, kao i okvirni događaji promenâ vlasti u tim zemljama.</s>

<s>2001 
 25. 1. - Zoran Đinđić stupio na položaj predsednika vlade Srbije (do 2003).</s><s>9. 2. - Protesti u Hrvatskoj zbog naloga za hapšenje gen.</s><s>Mirka Norca.</s><s>Dva dana kasnije veliki prosvjed podrške generalu na Splitskoj rivi, govori čelnik opozicione HDZ, Ivo Sanader.</s><s>5. 3. - Tužilaštvo u Rijeci podiglo optužnicu protiv "Gospićke petorke", zbog zločina na području Gospića u oktobru 1991.
 23. 3. - Haškom tribunalu predat Milomir Stakić, bivši gradonačelnik Prijedora.</s><s>15. 5. - Prvi u nizu članaka u Nacionalu o "Duhanskoj mafiji" (optužen Stanko Subotić Cane).</s><s>25. 5. - U Beču parafiran Sporazum o podeli imovine bivše SFRJ.</s><s>8. 6. - Generali Ante Gotovina i Rahim Ademi optuženi pred ICTY-jem za zločine nad Srbima.</s><s>28. 6. - Slobodan Milošević izručen Haškom tribunalu.</s><s>29. 6. - Pet zemalja naslednica SFRJ u Beču potpisalo okvirni Sporazum o sukcesiji.</s><s>7. 7. - Hrvatska vlada odlučila izručiti generale Ademija i Gotovinu, ostavke podnela četiri ministra iz HSLS (→ Trećesiječanjska vlast).</s><s>9. 10. - U Hagu protiv Miloševića podignuta i optužnica za rat u Hrvatskoj, navodi se još 15 saučesnika "zajedničkog zločinačkog poduhvata".</s><s>8. 11. - U Obrenovcu uhapšeni braća Predrag i Nenad Banović, pred Haškim tribunalom optuženi za zločine u logoru Keraterm 1992 (povod za pobunu Jedinice za specijalne operacije).</s><s>12. 11. - Viceadmiral u penziji Miodrag Jokić se dobrovoljno predao Haškom tribunalu.</s>

<s>2002 
 3. 4. - Tužilaštvo ICTY, zbog nedostatka dokaza, zatražilo povlačenje optužnice protiv bosanskog Srbina Nenada Banovića, kojeg je teretilo za zločine počinjene u logorima prijedorskog područja počinjene tokom 1992. godine.</s><s>6 - 7. 4. - Miroslav Ilić nastupa u Hrvatskoj (Koprivnica i Samobor).</s><s>15. 5. - Bivši predsednik RSK Milan Martić se predao Haškom tribunalu.</s><s>20. 9. - ICTY objavio optužnicu protiv Janka Bobetka (u vezi sa Medačkim džepom) - hrvatska vlada odbija njegovo izručenje, na osnovu njegovog lošeg zdravlja.</s><s>27. 9. - Hrvatski sabor jednoglasno protiv optužnice za Janka Bobetka.</s><s>2. 10. - Biljana Plavšić izjavila da se oseća krivom po tački optužnice za zločin protiv čovečnosti, ostale tačke (uključujući genocid) povučene.</s><s>15. 12. - Posmatrači UN okončali misiju na poluostrvu Prevlaka (započetu marta 1992), kontrola predata hrvatskim vlastima.</s><s>15. 12. - Sazvano krovno tijelo hrv. manjine u Srbiji na elektorskoj skupštini, HNV.</s><s>Slavi se kao nacionalni blagdan hrvatske manjine u Srbiji.</s><s>23. 12. - Pokrenuta Srpskohrvatska Wikipedija.</s><s>23. 12. - Potpisan ugovor o slobodnoj trgovini između SRJ i Hrvatske (Miroljub Labus i Ljubo Jurčić).</s>

<s>2003 
 19. 2. - Hrvatski Agrokor dobio većinski udeo u Frikomu.</s><s>24. 2. - Vojislav Šešelj se predao Haškom tribunalu.</s><s>27. 2. - Biljana Plavšić osuđena pred ICTY na 11 godina zatvora (puštena 2009).</s><s>12. 3. - Ubijen srbijanski premijer Zoran Đinđić, na sahrani 15. 3. prisustvuje i premijer Hrvatske Ivica Račan.</s><s>13. 3. - Uhapšeni Jovica Stanišić (isporučen Hagu 11. 6.) i Franko Simatović Frenki.</s><s>24. 3. - Županijski sud u Rijeci osudio generala Mirka Norca i Tihomira Oreškovića na višegodišnje kazne zatvora za masakr u Gospiću.</s><s>29. 4. - Smrću gen.</s><s>Janka Bobetka okončan sukob Hrvatske i ICTY-ja.</s><s>Hiljade prisutnih na sahrani 2. 5..</s><s>13. 6. - Na beogradskom naselju Cerak uhapšen bivši oficir JNA i haški optuženik Veselin Šljivančanin.</s><s>Prilikom operacije hapšenja, došlo do sukoba policije i više stotina građana koji su pokušali da spreče hapšenje - povređeno više desetina osoba.</s><s>15. 6. - Finale Evropskog šampionata u vaterpolu u Kranju: Srbija i Crna Gora pobedila Hrvatsku.</s><s>Hrvatski navijači divljali u Kranju, a srpski napali hrvatsku ambasadu u Beogradu.</s><s>30. 7. - Slučaj Svetozar Karan: prvostepeno osuđen u Gospiću za ratne zločine na 13 godina, sudija Branko Milanović u obrazloženju naveo "on, preci i Osmanlije 500 godina vrše genocid".
 kolovoz - Predsednik Stipe Mesić i koalicioni lideri bojkotovali Sinjsku alku, jer su organizatori iskazali podršku optuženim hrvatskim generalima.</s><s>27. 8. - Penz. adm.</s><s>Miodrag Jokić priznao krivicu za ratne zločine u Dubrovniku.</s><s>10. 9. - Stjepan Mesić je u poseti Beogradu, on i Svetozar Marović se uzajamno izvinuli zbog svega što su građani Hrvatske i SCG jedni drugima radili u prošlosti.</s><s>23. 12. - Nakon izborne pobjede u studenom, novi hrvatski premijer je Ivo Sanader (HDZ).</s>

<s>2004 
 6. 1. - Hrvatski premijer Ivo Sanader čestita Srbima Božić pozdravom "Hristos se rodi".</s><s>3. 3. - Vojislav Koštunica (DSS) novi premijer Srbije.</s><s>30. 3. - Skupština Srbije usvojila Zakon o pravima optuženih pred Haškim tribunalom i njihovih porodica (glasali SRS, DSS, SPS).</s><s>26. 6. - Posle 14 godina krenuli vozovi iz Beograda za Split i Rijeku.</s><s>11. 7. - Boris Tadić novi predsednik Srbije.</s><s>13. 7. - Neposredno po prispeću haške optužnice u Beograd, Goran Hadžić, bivši predsednik RSK pobegao iz svoje kuće u Novom Sadu.</s><s>27. 8. - Po odluci hrvatske Vlade, uklonjeni spomenici Mili Budaku u Svetom Roku i Juri Francetiću u Slunju.</s><s>15. 9. - Evropski parlament usvojio rezoluciju u kojoj se izražava "duboka zabrinutost zbog učestalog kršenja ljudskih prava u pokrajini Vojvodini".</s><s>13. 11. - MUP RH zabranio košarkašu "Partizana" Milanu Guroviću ulazak u Hrvatsku zbog tetovaže Draže Mihajlovića.</s><s>15. 11. - Ivo Sanader u Beogradu - prva poseta hrvatskog premijera od raspada SFRJ.</s>

<s>2005 
 13. 3. - Rukometna utakmica Zagreb - Partizan: pretučeni novinari iz Srbije i sutkinja Vrhovnog suda Srbije.</s><s>16. 3. - Evropska unija ocijenila da Hrvatska ne surađuje dovoljno sa Haaškim sudom, zbog čega je odgođen početak pregovora za članstvo.</s><s>10. i 12. 5. - Arsen Dedić i Gabi Novak nastupaju u Beogradu.</s><s>14. 5. - Skup četnika na Ravnoj Gori prvi put pod pokroviteljstvom srpske vlade, pet dana ranije delegacija ratnih veterana SAD uručila kćerki Draže Mihailovića orden za zasluge kojim je posthumno odlikovan 1948.
 6. 7. - Predsednik Hrvatske Stjepan Mesić stigao u trodnevnu posetu SCG.</s><s>19. 8. - Darko Rundek lakše povređen u napadu u Beogradu, kasnije popio kafu sa predsednikom Tadićem.</s><s>3. 10. - Carla Del Ponte donijela pozitivno mišljenje o suradnji Hrvatske s Haškim sudom čime je otklonjena posljednja prepreka za početak pregovora o ulasku Hrvatske u EU.</s><s>8. 12. - Na Kanarskim otocima uhapšen hrvatski general Ante Gotovina, optužen za ratne zločine.</s><s>On je bio u bjekstvu od jula 2001. zbog optužbi Haškog tribunala za zločine protiv čovječnosti nad Srbima tokom vojne operacije "Oluja".</s><s>12. 12. - U Beogradu presuda za Masakr na Ovčari, ukupno 231 godina zatvora.</s>

<s>2006 
 5. 3. - Milan Babić, lider RSK, izvršio samoubojstvo u svojoj ćeliji u Haaškom tribunalu.</s><s>11. 3. - Slobodan Milošević umro u haškom pritvoru.</s><s>10. 5. - Branimiru Glavašu ukinut zastupnički imunitet za slučaj "garaža" 
 3. 6. i 5. 6. - Crna Gora proglasila a Srbija konstatovala nezavisnost.</s><s>7. 11. - U Hagu počelo suđenje Šešelju (predao se 2003.); štrajkuje glađu od 10. novembra do 8. decembra.</s><s>14. 11. - Kompanije Delta M iz Srbije i Agrokor iz Hrvatske objavile stvaranje strateškog partnerstva.</s><s>14. 12. - Vrhovni sud Srbije ukinuo presudu u slučaju "Ovčara" - ponovno suđenje.</s>

<s>2007 
 12. 1. - Milomir Stakić, odgovoran za zatvaranje nekoliko hiljada nesrba tokom rata 1992-1995, prebačen je u Francusku na izdržavanje kazne od 40 godina zatvora.</s><s>12. 6. - Milan Martić, bivši predsjednik Republike Srpske Krajine, na haškom sudu osuđen na 35 godina zatvora zbog zločina protiv čovječnosti.</s><s>24. 6. - Predsednik Srbije Boris Tadić se u emisiji "Nedjeljom u 2" izvinjava "svim pripadnicima hrvatskog naroda koje su učinili nesrećnima pripadnici moga naroda".</s><s>25. 7. - Otvoreno pismo uglednika Hrvata iz Vojvodine pol. i kult. vrhu RH u kojem ih pozivaju na akciju protiv politike asimiliranja Hrvata u Srbiji.</s><s>27. 9. - Prvostepene presude "Vukovarskoj trojci" pred ICTY: Mile Mrkšić na 20 godina (potvrđeno 2009) i Veselin Šljivančanin 5 godina (oslobođen 2011. posle dve promene kazne); Miroslav Radić oslobođen.</s><s>7. 11. - Nakon više od četiri i po godine od predaje, pred Haškim tribunalom počelo suđenje lideru Srpske radikalne stranke Vojislavu Šešelju.</s><s>29. 12. - Afera "Vepar": ministar unutarnjih poslova Ivica Kirin podnio ostavku jer je učestvovao u "božićnom lovu" na Bilogori sa Mladenom Markačem, haškim optuženikom koji je time prekršio kućni pritvor.</s>

<s>2008 
 januar - u Umjetničkom paviljonu u Zagrebu postavljena izložba "Stotinu vrhunskih djela hrvatskih umjetnika iz perioda 1850–1950", u organizaciji Narodnog muzeja iz Beograda.</s><s>30. 1. - HNV i DSHV uputili Otvoreno pismo državnom vrhu Republike Hrvatske i Republike Srbije te vlastima AP Vojvodine zbog "kršenja prava hrvatske manjine na obrazovanje na materinjem jeziku" u Srbiji.</s><s>21. 2. - Neredi u Beogradu nakon proglašenja nezavisnosti Kosova, oštećena i hrvatska ambasada.</s><s>15. 3. - Iz splitske pošte na Kopilici odneto 15 milijuna kuna, u saradnji srpskih i hrvatskih kriminalaca.</s><s>19. 3. - Hrvatska priznala neovisnost Kosova.</s><s>11. 6. - U Pančevu uhapšen jedan od preostala četiri haška optuženika, Stojan Župljanin, optužen za ratne zločine nad Muslimanima i Hrvatima tokom rata u Bosni i Hercegovini;
 7. 7. - Nakon majskih izbora, novi premijer Srbije Mirko Cvetković (DS), zamenik i minisatar unutrašnjih poslova Ivica Dačić (SPS).</s><s>21. 7. - U Beogradu uhapšen Radovan Karadžić.</s><s>23. 10. - U Zagrebu ubijen Ivo Pukanić, urednik "Nacionala".</s>

<s>2009 
 8. 1. - U Splitu podignute optužnice protiv petorice zbog zločina u Lori.</s><s>3. 2. - Federalni sud Australije odbio žalbu Kapetana Dragana na izručenje Hrvatskoj.</s><s>12. 3. - Presude za zločin na Ovčari (od 18 optuženih, 5 oslobođeno, ostali 5 do 20 godina robije).</s><s>27. 4. - Uhapšen Sreten Jocić zbog sumnje da je umešan u ubistvo Ive Pukanića i Nike Franjića.</s><s>5. 5. - Veselin Šljivančanin pravosnažno osuđen u Hagu zbog zločina u Vukovaru 1991. na 17 godina (povećano sa 5).</s><s>8. 5. - Branimir Glavaš osuđen u Zagrebu na 10 godina zbog zločina nad Srbima 1991, istog dana pobegao u BiH.</s><s>1. 7. - Ivo Sanader iznenada podnosi ostavku na mjesto premijera Hrvatske i predsjednika HDZ i kaže da se povlači iz politike; Jadranka Kosor premijerka od 6. srpnja.</s><s>4. 9. - Iz zatvora u Australiji pušten Kapetan Dragan (Dragan Vasiljković), zbog sumnje u pošteno suđenje u Hrvatskoj.</s><s>9. 9. - Zadarski srednjoškolci u Pragu napali beogradske gimnazijalce.</s><s>4. 12. - Tjednik "Novosti" Srpskog narodnog vijeća ulazi u javnu prodaju.</s>

<s>2010 
 4. 1. - Srbija podnela Međunarodnom sudu pravde u Hagu kontratužbu protiv Hrvatske za genocid u periodu 1991—1995.
 8. 1. - Poseta hrvatskog predsednika Mesića Kosovu izaziva negodovanje u Srbiji.</s><s>18. 2. - Inauguracija novog hrvatskog predsednika, Ive Josipovića.</s><s>Srbijanski predsednik Tadić ne dolazi zbog prisustva kosovskog predsednika Sejdiua.</s><s>8. 3. - U zagrebačkom Jarunu nađen torzo srpskog kriminalca Cvetka Simića (noge pronađene sutradan u blizini).</s><s>17. 3. - Više tužilaštvo u Beogradu odustalo je od optužnice protiv generala Vlade Trifunovića (1995. bio osuđen zbog predaje kasarne u Varaždinu 1991., presuda ukinuta početkom 2010.).</s><s>24. 3. - Iznenadni susret predsednikâ Josipovića i Tadića u Opatiji.</s><s>16. 4. - Sastanak predsednikâ Šoljoma (Mađarska), Tadića i Josipovića u Pečuju; zatim Josipović i Tadić u Bačkom Monoštoru.</s><s>20. 4. - U Beogradu počinje suđenje Sretenu Jociću ("Joca Amsterdam"), optuženom za ubistvo Ive Pukanića.</s><s>12. 5. - U Australiji uhapšen Dragan Vasiljković (Kapetan Dragan), koji je nestao 30. 3., nakon odluke australijskog Vrhovnog suda o njegovom izručenju Hrvatskoj.</s><s>14 -15. 5. - Godišnja skupština EBRD u Zagrebu, susreti premijera iz regije.</s><s>Hrvatska poklonila Srbiji prevod standarda EU.</s><s>29 - 30. 5. - Sastanak Igmanske inicijative u Sarajevu, učestvuju lideri BiH, Srbije, Hrvatske i Crne Gore.</s><s>Ivo Josipović posetio Republiku Srpsku.</s><s>8. 6. - U Zagrebu potpisan vojni sporazum između Srbije i Hrvatske.</s><s>8. 6. - Miloš Simović u Zagrebu pucao u Sretka Kalinića - obojica u Srbiji osuđeni za učešće u ubistvu Zorana Đinđića (Simović uhapšen 10. 6. nakon prelaska srpske granice).</s><s>1. 7. - Hrvatska Atlantic grupa kupuje slovenačku Droga Kolinska, koja poseduje i srpske firme Soko Štark, Grand prom (kafa) i Palanački kiseljak.</s><s>9. 7. - Croatia Summit u Dubrovniku - opet u koliziji učešće srpskih i kosovskih predstavnika.</s><s>11. 7. - Srbija se plasirala u polufinale Davis Cup-a, pobedom nad Hrvatskom 4-1 u Splitu.</s><s>18 - 19. 7. - Poseta predsjednika Josipovića Srbiji (Beograd i Subotica).</s><s>30. 7. - Srbija, Hrvatska i Slovenija u Beogradu potpisale Deklaraciju o osnivanju zajedničkog železničkog preduzeća.</s><s>25. 8. - Sretko Kalinić izručen Srbiji iz Hrvatske.</s><s>1. 10. - Samostalni srpski tjednik "Novosti" sa naslovnicom "Obadva, obadva su pala!", u vezi pada migova prethodnog meseca - kontroverza i pretnje.</s><s>4. 10. - Od Paraćina do Sežane krenuo prvi voz srpsko-hrvatsko-slovenačkog transportnog preduzeća "Kargo 10".</s><s>4. 11. - Predsednik Srbije Boris Tadić u "istorijskoj poseti" Vukovaru.</s><s>Sa hrvatskim kolegom Josipovićem odao poštu na Ovčari i u Paulinom Dvoru.</s><s>24 - 25. 11. - Zvanična poseta predsednika Tadića Hrvatskoj (Zagreb, Krnjak, Deringaj, manastir Krupa).</s><s>9. 12. - Robert Prosinečki novi trener Crvene Zvezde.</s><s>10. 12. - Tomislav Merčep uhićen pod optužbom za ratne zločine.</s>

<s>Reference</s>

<s>Srodno 
 Hronologija srpsko-hrvatskih odnosa (1996-2000)
 Hronologija srpsko-hrvatskih odnosa (2011-2020)
 Hrvatsko-srpski odnosi</s>

